singaba namalungelo agqitisileyo kunala esinawo ngoku.

Kuba ivoters zona zikona koko nazo zizi voters czizimfama, azazi luto, zazi ukuba zizi voters kupela, umsebenzi woku votisha azi wazi, oko kukuti azinangqondo yawo. Nawo lo madoda ziwavotishelayo aziwazi nokuba ngamadoda asihlalo sinye nomntu ontsundu na, oko kukuti abantliziynye nati na.

Kwaka kwati ngolu lunyulo ludlulileyo ati amadoda alapa (Colesberg) akolisa ukuvotishela indoda ye confederation kanti nayo le confederation yala madoda amhlope ngakuti tina madoda antsundu abayiqondi ukuba imi ngaluhlobo lunina, pakati kwetu nengesi.

Okwenene John 6abavu baninzi abatshoyo ukuti lonto yokuba kubeko ukunyulwa kwamadoda antsundu ukuba abe sepalamenteni ye Government yale Koloni ayina kwenzeka ; kanti ke mna ndiyayivuma ukuba lonto ingenzeka nxa kungabako lamadoda kutiwa zi *securities* ngokwabelungu, oyakuba lilungu layo ipalamente. Kwaka kwati apa amadoda antsundu alendawo eza kum ukuba ndiwabalele incwadi beyitumela kumadoda alomzi la kutiwa zi *members of the municipal commissioners*; bekala ngokuti imiteto yala madoda (M. M. C.) iyabacinezela—enje ngokuhlaulela inkomo, nama hashe, nenja &c., &c.

Ndakwenza ke mna oko kwada kwakabini; kodwa *i-commissioners* zipendula ngokuti azinako ukuwuguqula lomteto umile kupela awusena kutiwani.

Ndati mna kulamadoda akuti akuza okwesitatu ndawaxelela ukuba lemiteto nikala ngayo nje yimiteto emiswe nini kambe, kuba nini zivoters ezinyula indoda epalamenteni ukuba imele esisiqingata senu ; ize ke lendoda imise lamadoda nikala kuwo iwanika negunya lokumisa eyawo imiteto pakati komzi apa ukuba banako, oko kukuti ukuba ninako ukuyitwala nina lomiteto, iti ke inzima lemiteto kubonakale njengokungati akuko oko kuba nitule nati tu !

Ndibabonisa kanjalo ukuti; ukuba bangafuna i-Agent yokuvelisa obu bunzima bale miteto kwindoda emele esisiqingata senu epalamenteni nokunqwenela kwenu ukunga lemiteto ingaba ngokunye kungenzeka. Asuka lamadoda akuti antsundu apika ati ayinaku- bako lonto ; kanti inako ukwenzeka.

Mandipele nkosi yam Mhleli ngeliti enye incwadi endiyitakazelele kakulu yeyo Mhlekazi—Sir Bartle Frere.

Stephanus Makoboteoane.

IMFUNDO PAKATI KWABANTSUNDU.

Grahams Town. May 12th 1879.

Nkosi,—Kwi *Sigidimi* sika May kubonakele inteto zamadoda amabini, ezipatelele emfundisweni pakati kwaba ntsundu. Eyokuqala, ukuba andiposisi yeyo Mhlekazi i-Ruluneli; Eyesibini yeka Dr Dale, Umpatiswa Wemicimbi Yemfundo.

Malungana ngasekuqaleni kwayo lo ncwadi yo Mhlekazi kuko amazwi apozisa amanxeba awopayo, ngenteto ebekade ziko ngoludushe ludluleyo ezi ngo *dilele.* Kuko ulonwabiso ekuveni amazwi anje ngalawo akuloncwadi epuma konjengaye ukubekeka : nokuba umntu uteta ntoni epambeneyo nalonteto yake, kuya bonakala ngokunga tandabuzekiyo ukuba bukulu ubulungisa obusetyenzwa yimfundo pakati kwabantsundu ngenxa zonke.

Indawana endinayo imalungana ekugqibeleni kulo- ncwadi yake. Umhlekazi uteta ngemisebenzi yakwa Rulumente, ayibonayo ukuba inokufezwa ngabantsundu abafundisiweyo, nangani beko abatshoyo ukuti “ akungelungi”—Singati ukuba siyakupika noko, singaba siyakuposana namalungelo ohlanga.

Abake bahambe kweminye imizi yase mlungwini, mhlaumbi kebaqubisane nabatile ababonakalisa, uku- capuka kwabo ukubona ontsundu esemsebenzini one- mbeko; nokuba akananto naye umntu, woba nelizwi alitetayo, nokuba uhamba nowabo, kwaza kwati kwe- sosituba kwadlula ontsundu osemsebenzini onembeko, wova eteta ilizwi, mhlaumbe esenza into yokukucapukisa, kodwa yinto engenamsebenzi le kuba nokuba suKuba imyolisa lowo uyenzayo, ayikwenzakalisi wena.

Kwindawo esekugqibeleni kanye kwakuyo lonteto, kuko isihlomelo, ngati seso Mhleli. Siteta ngenteto yabafundisi, “ abati akungelunge ukuba kubeko kwangoku umsebenzi wakwa Rulumente omele abantsu- ndu, base nomsebenzi omkulu olungele bona bodwa owoku titsha” Ke mnumzetu okwam ukucinga aku-

nto koko kwabo, kodwa ngati ndingebi ndiyalahleka ukuba ndivelisa eyam imvo, mhlaumbi kungavela nelawo lentaba elondivumela. Ukutsho ke, andali kuti umsebenzi wokufundisa awuswele bantu, nantsi indawo endisiteleyo;—andiboni ukuba kungavingcwa izituba zeminye imisebenzi ngenxa yokuba lo wokufundisa usenezituba ; zoza zipele kodwa ? ngati mna nalomisebenzi ikankanywa ngu Mhlekazi iyancedisana nalo wokufundisa, ngati iyaxasana. Enye into ngati kuko imposiso kulendawo yokuba kubutwe nokuba ngubani ofuna umsebenzi wokufundisa, ukubaufundile; uyagxekeka umsebenzi ngalonto ; akabi nasigxina lo­wo kuwo, kuba inge nguwo umsebenzi abizelwe won a. Kulunge kanye ukuba abembalwa amadoda antliziyo zisemsebenzini wawo, kunokuba koyikiselwe ukuncipa kwenani labafundisayo : ukuba usabambe nje kodwa ukuba kungekabiko tuba kulowo ufunwa nguye. Langa lingapindwa kalishumi inani lababizelwa kuwo lo msebenzi ubekeke kangaka woku- fundisa.

Eyesibini inteto endiyikankanyileyo ekusukeni, yeka Dr Dale. iyadanisa ngendawo yokuba kuko isikalazo ekubekiswa sona kumawetu, (anga angaba asiqondile kebetu!) Sikalazo sidala ukuba andiposi, esikoyo kwinkoliso yezikolo. Imali erolelwa imfundo yabantwana ayifinyeleli. Asikuko kwizikolo enditi fanukuba u-Dr Dale uteta ngazo kakulu kodwa, kuloncwadi yake; ne *Institution* ezinje ngale yase Rini zinezikalazo ezinjalo, (nawe mhleli ungandivumela) kusoloko akubonakaleli kuzo, ngabazipeteyo bodwa abeva ubunzima, kuba bengazi ukuba into etile yovela pina, ngantonina kona ? Ezimazi zisengwa ze ziza kuba mqatu, akusapumi nto. Andazi ukuba kuya- kutinina yakunqaba imfundo le, kuba iza kunqaba emzuzwini.

Into elusizi yeyokuba iti yakubizwa nalemali bange abazali benzela umfundisi ilungelo, ngokutumela abantwana esikolweni, bangaboni nokuba yinto abangade bamelwe ngayo leyo yemali.

Langena ilishwa ekaya mzi! Lendawo ibi yeyoku- kangelwa ngabazali, nabatanda uhlanga. Ngati siyakuti sisotuka kube sekumva.

“ Mabafeze izitembiso zabo ngokwa madoda, ukuba banga bangapatwa ngokwa madoda, beme ezwini labo ngati utsho u-Dr Dale kulancwadi yake.

Kuse kubonakala ukuba nalamisebenzi ikankanywe ngu Mhlekazi kulancwadi yake seliposile, naba gxeki bayukufumana ituba loku gxeka ngokunye. Kuba ukuba asitembeki kwizinto zowetu umzi, kwezase mzini singaba siyakutiwani ukutenjwa.

Abakataleli luhlanga, ukunyuka kwalo ngendlela zokukanya, mabazamele ukuba kufezwe ezindawo ateta ngazo, u-Mpatiswa Wemicimbi Yemfundo, kuya kuti ukuze kuzo kuvela landawo itiwe tupa yi Ruluneli sibe sifezele le, yiyo eyokuqala.

Ndingowako &c. Ofundisa pakati kwabantsundu.

Ekapa May 17th 1879.

Nkosi yam mhleli we *Sigidimi Samaxosa.* Ndibika into embi, ehle ngomhla we 15th ka May lo 1879 apa ngolwesine evekini; *Ukumka* kwabafazi ababe weziwe nyakenye ukuza kugcinwa apa, (ukuba ibikukugcinwa). Ke nje ngokuba mhlaumbi abanye betu besazi imiteto ka Rulumente ngabo (Government Notice. No. 222-of 1878.) okokuba ababafazi, baya kuhlala apa, e-Kapabati abafunayo (Niqondemanene) baqeshwe nosapo lwabo, watsho umteto njengokuba usatsho nanamhla; kalukuni ke lonto ayenziwanga nazo ezozi *alam* zipumela *emonti* zihamba zikala zihlutwe usapo lwazo ; abanabantwana behamba njalo nje ; apa usapo zikalo yeka into embi intsali; Oh ; betu, hai ukuba kubi kum mna mntu ubonelayo ezizinto usapo lwakowetu lwakwa *Xosa.*

Manene! andinamandla okuyiquba lembali, amandla apelile, inyembezi yam isuke ipume ; ndakukangela lembutumbutu ; lencitakalo, yosapo luka *Xosa* ma- ndingcambaze nditi; ndabona kufika amapolisa emahlanu e-xobile; kusasa ngolwesine kulomzi kutiwa yi-Kaffir Depot, apo ahleli kona ama Xosa; ndabona kuhlanganiswa abantu Qondani ke ababantu bahlala kulomzi nditeta ngawo ngabazalikazi bodwa kuba abantwana baqashiwe ; abanye bakwiminyaka emi 3 nemi 5 nemi 6 neli 10 besebenza kwabobelungu babo.

Ke baqutywa ngamandla ukukutshwa apo benga xelelwanga nento; yeka! basitsho isi kalo esilusizi kunene esingenako ukucazwa ngunyana womntu.

(indescribable,”) abavuma ukumka Qondani ke mawetu (kuba basiwa ema Xoseni ngapandle kosapo lwabo.) pambi kokuba ndiqube ; ababantwana abazi nto ukuba onina bayemka manditi ukuze niqonde kute baku gwazwa ngama *Polisa* kuba bapatelwe *Ingcola,* omnye umfazi wasele rola imela, wati xa ayifakayo emqaleni, ukuba azibulale, wabanjwa warolwa pantsi ngokwe hlahla ; lomfazi ke mawetu, yena ndiyaqonda kakuhle weza nenani labantwana apa namhla ugoduka engenaye namnye. Oh ! Betu! ngubanina ongakwaziyo ukucinga into enje ngale, amazwi enduna enkulu yase *France u-Napoleon, I* awawateta mhla kwatsha *i-Moscow* Ibotwe lenkosi yase Russia, Wati Oh! nxa wayebona umzi omhle kunene wase Russia usitsho, izitilato ezicwangciswe kakuhle kunene zise malangatyeni ngenxa yake, usapo luhamba lukala emagqagaleni; yena elahlekwe ngama waka angama shumi omane (40,000) amadoda ebulewe zingqele, wati akucinga r.galomini wateta amazwi endicinga wona namhlanje wati Oh! lomini; yayimbi; yayilusizi, yayingateteki; yayinemfesane ; ayinakuxeleka umhlaba nawo ngokwawo ungazanga uyibone, yatsho, betu londoda, yazekayo ukuba ayinalusizi eyayipalaza igazi le *Europe,* lonke iminyaka emashumi mabini. Ngenyaniso naye namhlanje ngelebe nosizi olungapezulu kolo waye nalo. Kodwa betu tina bantu batsha, asinalusizi lento “ iyimfesane yomzalikazi,” kodwa ngenyaniso; into enje andizanga ndiyive nakwimbali zamanyange okokuba ati umntu onwabile ahlutwe usapo lwake, nemfuyo yake.

Makowetu uhlanga! uhlanga! lwakwa *Xosa;* namhlanje lupalele, nazo ezo ntsadu zisiya esi *Kepeni;* ukuba zisiwe emaxoseni; noko usapo lulapa Iona.

Ipina imipu yobawo ; eyayitengwe ngemali amashumi e-ponti.

Ipepa ekutiwa yi “Cape Argus,” liti imipu yamamfengu apesheya kwe Ciba nase D*utywa.* Ihlanganisiwe yenze i-£ 12,000 ixabiso lawo kanicinge ke maowetu lonto, ngokwenu ababantu ke lemipu bayisebenzela kodwa akuko nento abafumana yona koluhluto lwemipu nditeta into esendaweni yayo kuba iyeyabo.

Inye into mna endiyaziyo manene ohlanga zeni- ndivisise ; kukuba pesheya e-England ayaziwa yonke lemikwa; nanamhlanje, kuko ingxokezelo enkulu pakati kwamalungu e-Parlamente ; (Members of the Imperial Parliament.) ngale mfazwe icala .elikulu lawo alusazi isizatu sako konke; ke nokuba kuko abakupikayo oku ndikutetayo, ndingati kuye, yenza kuhle, kude kuhlangane *i-Parlamente* yapesheya ukuze ugqale isigqibo sayo. Kuba inyaniso apo ikoni kukuba asiko isizatu sako konke oku Oh! mandipeze apo ndoti ndakungena kololudaba ndinabele kakulu nxa ndiyakupika nendawana zonke. Manene akowetu ndicela uxolo ukuba ndicite ixesha lenu, nendawo yenu kodwa mandipete ngeliti; kumanene ohlanga.

“ Tandazelani uhlanga, kuti nokuba isiposo sikuti nokuba asikuti na, u-Tixo asitamsanqele ; atamsanqele usapo Iwakwa “ *Xosa* atamsanqele usapo Iwase *“ Mbo."* atamsanqele usapo lwakwa “ *Tshaka*  kodwa make ndibuzo *Kubafundisi,* bohlanga, kuba *Kokeli* ; kuba *Shumayeli;* kuba *Yali ;* nakubantu abakolwe nje ; umbuzo omnye, ze niwugqale niwuqiqe nokuba ngowobudenge na nangu—“ nditi niyazenza na kodwa inkonzo nentshumayelo ; nemitandazo ; yokucela amatamsanqa ku Tixo ; nokuba kubeko uxolo msinya ezweni letu.”

Ngubanina umntu ongakucingela kakubi nxa utandazela uhlanga lwako ; ngumsebenzi womntu ngamnye lowo ; wakumazi ukuba umntu akayenzi lonto ; akamntu, pambi koluntu nangapambi ko Menzi wake; kuba akanyanisekile; manditi pambi kokutshonela mhleli wesi Gidimi uze undincede ucokise iziposo zininzi endizenzileyo; utelekelele nawe into efanukuba nditeta yona kuba andiyazi kakuhle into endiyibalileyo, ngosizi ngentliziyo eyopayo, ngezandla ezingcangcazelayo; ngamehlo alilayo; kodwa inene yona yile yokuba ingcinga zam zilungile, zinyaniseki- le. metsho! !

Ndim S. B. M.

IQINGA YINTONINA ?

Kuko izinto emhlabeni apa oti wakufuna ukuzendelisela ukucinga usuke uve ufumana we hili. Zininzi izinto angati umntu efuna ukuzilanda ezenzeke kulemfazwe ka Ncayecibi eve zipalala inyembezi buhlungu bentliziyo.

Ivelise lungelo lanina lemfazwe ka Ncayicibi ngo-

ISIGIDIMI SAMAXOSA, JUNE 1, 1879. 5